CELEX: 52020DP0159
Language: bg
Date: 2020-06-18 00:00:00
Title: Решение на Европейския парламент от 18 юни 2020 г. относно създаването на подкомисия по данъчните въпроси (2020/2681(RSO))

8.9.2021   
            
            
               BG
            
            
               Официален вестник на Европейския съюз
            
            
               C 362/181
            
         
      P9_TA(2020)0159
      Създаване на подкомисия по данъчните въпроси
      Решение на Европейския парламент от 18 юни 2020 г. относно създаването на подкомисия по данъчните въпроси (2020/2681(RSO))
      (2021/C 362/39)
      
                  —
               
               
                  като взе предвид предложението на Председателския съвет,
               
            
                  —
               
               
                  като взе предвид своето решение от 15 януари 2014 г. относно правомощията и отговорностите на постоянните комисии (1),
               
            
                  —
               
               
                  като взе предвид членове 206 и 212 от своя Правилник за дейността,
               
            
               
                  1.
               
               
                  решава да създаде подкомисия към комисията по икономически и парични въпроси;
               
            
               
                  2.
               
               
                  решава, че тази подкомисия ще отговаря за въпроси, свързани с данъчното облагане, и по-специално борбата с данъчните измами, отклонението от данъчно облагане и избягването на данъци, както и финансовата прозрачност за целите на данъчното облагане;
               
            
               
                  3.
               
               
                  решава в част VI от приложение VI към неговия Правилник за дейността да се добави следният параграф:
                  „Комисията се подпомага от подкомисия по данъчните въпроси, която се занимава с въпросите, свързани с данъчното облагане, и по-специално борбата с данъчните измами, отклонението от данъчно облагане и избягването на данъци, както и финансовата прозрачност за целите на данъчното облагане“;
               
            
               
                  4.
               
               
                  решава, че подкомисията ще се състои от 30 членове;
               
            
               
                  5.
               
               
                  решава, във връзка с решенията на Председателския съвет от 30 юни 2019 г. и 9 януари 2020 г. относно състава на бюрата на подкомисиите, че бюрото на подкомисията може да се състои от не повече от четирима заместник-председатели;
               
            
               
                  6.
               
               
                  възлага на своя председател да предаде за сведение настоящото решение на Съвета и на Комисията.
               
            
         (1)  ОВ C 482, 23.12.2016 г., стр. 160.